CELEX: 62008CA0093
Language: et
Date: 2009-02-12 00:00:00
Title: Kohtuasi C-93/08: Euroopa Kohtu (teine koda) 12. veebruari 2009 . aasta otsus (Augstākās tiesas Senāts (Läti Vabariik) eelotsusetaotlus) — Schenker SIA versus Valsts ieņēmumu dienests (Eelotsusetaotlus — Määrus nr 1383/2003 — Artikkel 11 — Lihtsustatud menetlus kaupade loovutamiseks nende hävitamise eesmärgil — Intellektuaalomandi õiguse rikkumise eelnev kindlakstegemine — Halduskaristus)

4.4.2009   
            
            
               ET
            
            
               Euroopa Liidu Teataja
            
            
               C 82/7
            
         Euroopa Kohtu (teine koda) 12. veebruari 2009. aasta otsus (Augstākās tiesas Senāts (Läti Vabariik) eelotsusetaotlus) — Schenker SIA versus Valsts ieņēmumu dienests
   (Kohtuasi C-93/08) (1)
   
   (Eelotsusetaotlus - Määrus nr 1383/2003 - Artikkel 11 - Lihtsustatud menetlus kaupade loovutamiseks nende hävitamise eesmärgil - Intellektuaalomandi õiguse rikkumise eelnev kindlakstegemine - Halduskaristus)
   (2009/C 82/12)
   Kohtumenetluse keel: läti
   Eelotsusetaotluse esitanud kohus
   Augstākās tiesas Senāts
   Põhikohtuasja pooled
   
      Hageja: Schenker SIA
   
      Kostja: Valsts ieņēmumu dienests
   Kohtuasja ese
   Eelotsusetaotlus — Augstākās tiesas Senāts — Nõukogu 22. juuli 2003. aasta määruse (EÜ) nr 1383/2003 teatavate intellektuaalomandi õiguste rikkumises kahtlustatavate kaupade suhtes võetava tollimeetme ja kõnealuseid õigusi rikkuvaks tunnistatud kaupade suhtes võetavate meetmete kohta (ELT L 196, lk 7; ELT eriväljaanne 02/13, lk 469) artikli 11 tõlgendamine — Lihtsustatud menetlus kaupade loovutamiseks nende hävitamise eesmärgil ilma intellektuaalomandi õiguse rikkumise eelneva kindlakstegemiseta õigusnormide alusel — Siseriiklikud õigusnormid, mille kohaselt määratakse halduskaristus, kui deklareeritud kaup kahjustab intellektuaalomandi õigust
   Resolutiivosa
   Kui intellektuaalomandi õiguse omaniku ja importija kokkuleppel on algatatud nõukogu 22. juuli 2003. aasta määruse (EÜ) nr 1383/2003 teatavate intellektuaalomandi õiguste rikkumises kahtlustatavate kaupade suhtes võetava tollimeetme ja kõnealuseid õigusi rikkuvaks tunnistatud kaupade suhtes võetavate meetmete kohta artiklis 11 ette nähtud lihtsustatud menetlus, ei kaota pädev siseriiklik ametiasutus õigust määrata sellise kauba ühenduse tolliterritooriumile importinud isikutele haldustrahv „karistusena” selle määruse artikli 18 tähenduses.
   
      (1)  ELT C 128, 24.5.2008.